Proposta għal regolament tal-Parlament Ewropew u tal-Kunsill li jadatta d-deċiżjoni tal-Kunsill 1999/468/KE, hekk kif emendata bid-Deċiżjoni 2006/512/KE, ta’ ċerti atti suġġetti għall-proċedura stabbilita fl-Artikolu 251 tat-Trattat, b’rabta mal-proċedura regolatorja bi skrutinju - It-Tieni Parti - Adattament tal-proċedura regolatorja bi skrutinju /* KUMM/2007/0824 finali - COD 2007/0293 */





[pic] | KUMMISSJONI TAL-KOMUNITAJIET EWROPEJ | Brussel 19.12.2007 KUMM(2007) 824 finali 2007/0293 (COD) Proposta għal REGOLAMENT TAL-PARLAMENT EWROPEW U TAL-KUNSILL li jadatta d-Deċiżjoni tal-Kunsill 1999/468/KE, hekk kif emendata bid-Deċiżjoni 2006/512/KE, ta’ ċerti atti suġġetti għall-proċedura stabbilita fl-Artikolu 251 tat-Trattat, b’rabta mal-proċedura regolatorja bi skrutinju Adattament tal-proċedura regolatorja bi skrutinju It-Tieni Parti (preżentata mill-Kummissjoni) WERREJ ANNESS 8 1. Għajnuna Umanitarja 8 1.1. Ir-Regolament tal-Kunsill 1257/96 ta’ l-20 ta’ Ġunju 1996 rigward l-għajnuna umanitarja 8 2. Intrapriża 9 2.1. Id-Direttiva tal-Kunsill 75/324/KEE ta’ l-20 ta’ Mejju 1975 dwar l-approssimazzjoni tal-liġijiet ta’ l-Istati Membri relatati ma’ l-aerosol dispensers 9 2.2. Id-Direttiva tal-Kunsill 93/15/KEE tal-5 ta’ April 1993 dwar l-armonizzazzjoni tad-dispożizzjonijiet dwar id-dħul fis-suq u s-superviżjoni ta’ splussivi għall-użu ċivili 10 2.3. Id-Direttiva 2000/14/KE tal-Parlament Ewropew u tal-Kunsill tat-8 ta’ Mejju 2000 dwar l-approssimazzjoni tal-liġijiet ta’ l-Istati Membri dwar emissjoni tal-ħoss fl-ambjent minn tagħmir għall-użu ta’ barra 11 2.4. Ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 dwar il-fertilizzanti 12 2.5. Id-Direttiva 2004/9/KE tal-Parlament Ewropew u tal-Kunsill tal-11 ta’ Frar 2004 dwar l-ispezzjoni u verifika ta’ prassi tajba ta’ laboratorji (GLP) (Verżjoni kodifikata) 13 2.6. Id-Direttiva 2004/10/KE tal-Parlament Ewropew u tal-Kunsill tal-11 ta’ Frar 2004 dwar l-armonizzazzjoni tal-liġijiet, regolamenti u dispożizzjonijiet amministrattivi li għandhom x’jaqsmu ma’ l-applikazzjoni tal-prinċipji ta’ prattika tajba tal-laboratorju u l-verifikazzjoni ta’ l-applikazzjonijiet tagħhom għal provi fuq sustanzi kimiċi (verżjoni kodifikata) 14 2.7. Ir-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar prekursuri tad-droga 15 2.8. Ir-Regolament (KE) Nru 648/2004 tal-Parlament Ewropew u tal-Kunsill tal-31 ta’ Marzu 2004 dwar id-deterġenti 16 2.9. Ir-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini 18 3. Ambjent 21 3.1. Id-Direttiva tal-Kunsill 82/883/KEE tat-3 ta’ Diċembru 1982 fuq il-proċeduri ta’ sorveljanza u monitoraġġ ta’ ambjenti milquta mill-iskart ta’ l-industrija tad-dijossidu ta’ titanju 21 3.2. Id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni ta’ l-ambjent, u b’mod partikolari tal-ħamrija, meta l-ħama tad-drenaġġ jintuża fl-agrikoltura 21 3.3. Id-Direttiva tal-Parlament Ewropew u tal-Kunsill 94/62/KE ta’ l-20 ta’ Diċembru 1994 dwar l-imballaġġ u l-iskart mill-imballaġġ 22 3.4. Id-Direttiva tal-Kunsill 1999/32/KE tas-26 ta’ April 1999 dwar it-tnaqqis tal-kontenut tal-kubrit f’ċerti karburanti likwidi u li temenda d-Direttiva 93/12/KEE 24 3.5. Id-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi ta’ l-emissjonijiet ta’ ċerti inkwinanti atmosferiċi 25 3.6. Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE 25 3.7. Ir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar pollutanti organiċi persistenti u li jemenda d-Direttiva 79/117/KEE 28 3.8. Id-Direttiva 2004/107/KE tal-Parlament Ewropew u tal-Kunsill tal-15 ta’ Diċembru 2004 dwar l-arseniku, il-kadmju, il-merkurju, in-nikil u l-idrokarboni aromatiċi poliċikliċi fl-arja ambjentali 30 3.9. Ir-Regolament (KE) Nru 1013/2006 tal-Parlament Ewropew u tal-Kunsill ta’ l-14 ta’ Ġunju 2006 dwar il-vjeġġi ta’ skart 31 4. Il-Eurostat 34 4.1. Ir-Regolament tal-Kunsill (KEE) Nru 3924/91 tad-19 ta’ Diċembru 1991 dwar it-twaqqif ta’ stħarriġ fil-Komunità dwar il-produzzjoni industrijali 34 4.2. Id-Direttiva 96/16/KE tal-Kunsill tad-19 ta’ Marzu 1996 fuq stħarriġ statistiku tal-ħalib u prodotti tal-ħalib 36 4.3. Id-Direttiva 2001/109/KE tal-Parlament Ewropew u tal-Kunsill tad-19 ta’ Diċembru 2001 dwar l-istħarriġ statistiku li għandu jitwettaq mill-Istati Membri sabiex jiġi ddeterminat il-potenzjal tal-produzzjoni ta’ pjantazzjonijiet ta’ xi speċje ta’ siġar tal-frott 37 4.4. Ir-Regolament (KE) Nru 91/2003 tal-Parlament Ewropew u tal-Kunsill tas-16 ta’ Diċembru 2002 dwar l-statistika tat-trasport bil-ferrovija 39 4.5. Ir-Regolament (KE) Nru 437/2003 tal-Parlament Ewropew u tal-Kunsill tas-27 ta’ Frar 2003 dwar il-prospetti ta’ l-istatistika rigward it-trasport tal-passiġġieri, l-merkanzija u l-posta bl-ajru 41 4.6. Ir-Regolament (KE) Nru 48/2004 tal-Parlament Ewropew u tal-Kunsill tal-5 ta’ Diċembru dwar il-produzzjoni ta’ statistika Komunitarja annwali rigward l-industrija ta’ l-azzar għas-snin ta’ referenza 2003-2009 43 5. Is-Suq Intern 44 5.1. Id-Direttiva 2004/25/KE tal-Parlament Ewropew u tal-Kunsill tal-21 ta’ April 2004 fuq offerti ta’ xiri 44 6. Is-Saħħa u l-Protezzjoni tal-Konsumaturi 45 6.1. Id-direttiva tal-Kunsill 79/373/KEE tat-2 ta’ April 1979 dwar iċ-ċirkulazzjoni ta’ għalf kompost 45 6.2. Id-Direttiva tal-Kunsill 82/471/KEE tat-30 ta’ Ġunju 1982 li tikkonċerna ċerti prodotti użati fin-nutrizzjoni ta’ l-annimali 46 6.3. Id-Direttiva tal-Kunsill 96/25/KE tad-29 ta’ April 1996 dwar iċ-ċirkulazzjoni u l-użu ta’ materjali ta’ l-għalf, li temenda d-Direttivi 70/524/KEE, 74/63/KEE, 82/471/KEE u 93/74/KEE u tħassar id-Direttiva 77/101/KEE 47 6.4. Id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar sustanzi mhux mixtieqa fl-għalf ta’ l-annimali 49 6.5. Ir-Regolament (KE) Nru 998/2003 tal-Parlament Ewropew u tal-Kunsill tas-26 ta’ Mejju 2003 dwar il-ħtiġijiet rigward is-saħħa ta’ l-annimali li japplikaw għall-moviment mhux kummerċjali tal-pets u li jemenda d-Direttiva tal-Kunsill 92/65/KEE. 50 6.6. Id-Direttiva 2003/99/KE tal-Parlament Ewropew u tal-Kunsill tas-17 ta’ Novembru 2003 rigward il-monitoraġġ ta’ żoonosi u ta’ l-aġenti żoonotiċi, li temenda d-Deċiżjoni tal-Kunsill 90/424/KEE u li tħassar id-Direttiva tal-Kunsill 92/117/KEE 52 6.7. Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-prodotti ta’ l-ikel 53 6.8. Ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali 55 6.9. Ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman 56 6.10. 6.10. Ir-Regolament (KE) Nru 183/2005 tal-Parlament Ewropew u tal-Kunsill tat-12 ta’ Jannar 2005 li jistabilixxi l-ħtiġijiet għall-iġjene ta' l-għalf 57 7. Enerġija u Trasport 59 7.1. Ir-Regolament (KEE) Nru 3821/85 tal-Kunsill tal-20 ta’ Diċembru 1985 dwar l-apparat ta’ reġistrazzjoni għat-trasport bit-triq 59 7.2. Id-Direttiva 97/70/KE tal-Kunsill tal-11 ta’ Diċembru 1997 li tistabbilixxi reġim armonizzat ta’ sigurtà għall-bastimenti tas-sajd ta’ tul ta’ 24 metru jew aktar 60 7.3. Id-Direttiva tal-Kunsill 1999/35/KE tad-29 ta’ April 1999 dwar sistema ta’ stħarriġ obbligatorju għall-operazzjoni bla perikolu ta’ laneċ ro-ro regolari u servizzi ta’ l-inġenji tal-baħar ta’veloċità kbira għall-passiġġieri 61 7.4. Ir-Regolament (KE) Nru 417/2002 tal-Parlament Ewropew u tal-Kunsill tat-18 ta’ Frar 2002 dwar id-dħul gradwali aċċellerat ta’ ħtiġijiet ta’ buq doppju jew ta’ disinn ekwivalenti għal tankers taż-żejt b’buq wieħed u li jħassar ir-Regolament tal-Kunsill (KE) Nru 2978/94 62 7.5. Ir-Regolament (KE) Nru 782/2003 tal-Parlament Ewropew u tal-Kunsill ta’ l-14 ta’ April 2003 dwar il-projbizzjoni tal-komposti ta’ l-organotin fuq il-bastimenti 64 7.6. Id-Direttiva 2004/8/KE tal-Parlament Ewropew u tal-Kunsill tal-11 ta’ Frar 2004 fuq il-promozzjoni ta’ koġenerazzjoni bbażata fuq id-domanda għal sħana utli fis-suq intern ta’ l-enerġija u li temenda d-Direttiva 92/42/KEE 65 7.7. Id-Direttiva 2004/52/KE tal-Parlament Ewropew u tal-Kunsill tad-29 ta’ April 2004 dwar l-interoperabilità tas-sistemi elettroniċi dwar taxxi tat-toroq fil-Komunità 67 7.8. Ir-Regolament (KE) Nru 725/2004 tal-Parlament Ewropew u tal-Kunsill tal-31 ta’ Marzu 2004 dwar it-titjib fis-sigurtà fuq il-bastimenti u fil-portijiet 68 7.9. Ir-Regolament (KE) Nru 789/2004 tal-Parlament Ewropew u tal-Kunsill tal-21 ta’ April 2004 dwar it-trasferiment tal-bastimenti tat-tagħbija u tal-passiġġieri bejn ir-reġistri ġewwa l-Komunità u li jħassar ir-Regolament tal-Kunsill (KEE) Nru 613/91 69 7.10. Id-Direttiva 2005/44/KE tal-Parlament Ewropew u tal-Kunsill tas-7 ta’ Settembru 2005 dwar is-Servizzi Armonizzati ta’ Informazzjoni tax-Xmajjar (RIS) f’passaġġi fuq l-ilma interni fil-Komunità 70 7.11. Id-Direttiva 2005/65/KE tal-Parlament Ewropew u tal-Kunsill tas-26 ta’ Ottubru 2005 dwar it-titjib tas-sigurtà fil-portijiet 72 Indiċi kronoloġiku 73 2007/0293 (COD) Proposta għal REGOLAMENT TAL-PARLAMENT EWROPEW U TAL-KUNSILL li jadatta d-Deċiżjoni tal-Kunsill 1999/468/KE, hekk kif emendata bid-Deċiżjoni 2006/512/KE, ta’ ċerti atti suġġetti għall-proċedura stabbilita fl-Artikolu 251 tat-Trattat, b’rabta mal-proċedura regolatorja bi skrutinju Adattament tal-proċedura regolatorja bi skrutinju It-Tieni Parti IL-PARLAMENT EWROPEW U L-KUNSILL TA’ L-UNJONI EWROPEA Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikoli 37, 44, paragrafu 1, l-Artikoli 71, 80 paragrafu 2, l-Artikoli 95, 152, paragrafu 4, punt b), l-Artikolu 175, paragrafu 1 u l-Artikoli 179 u 285 tiegħu Wara li kkunsidraw il-proposta tal-Kummissjoni[1], Wara li kkunsidraw l-opinjoni tal-Kumitat Ekonomiku u Soċjali Ewropew[2], Wara li kkunsidraw l-opinjoni tal-Bank Ċentrali Ewropew[3], Wara li kkonsultaw il-Kumitat tar-Reġjuni, Filwaqt li jaġixxu skond il-proċedura stabbilita fl-Artikolu 251 tat-Trattat[4], Billi: (1) Id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ l-implimentazzjoni mogħtija lill-Kummissjoni[5] ġiet emendata bid-Deċiżjoni 2006/512/KE, li introduċiet il-proċedura regolatorja bi skrutinju għall-miżuri ta’ ambitu ġenerali maħsuba biex jemendaw elementi mhux essenzjali ta’ strument adottat skond il-proċedura msemmija fl-Artikolu 251 tat-Trattat, inter alia billi jitneħħew uħud minn dawn l-elementi jew billi l-istrument jiġi ssupplementat biż-żieda ta’ elementi ġodda mhux essenzjali. (2) F’konformità mad-dikjarazzjoni konġunta tal-Parlament Ewropew, il-Kunsill u l-Kummissjoni[6] dwar id-Deċiżjoni 2006/512/KE, sabiex din il-proċedura l-ġdida tkun tapplika għall-atti li huma diġà fis-seħħ u li kienu adottati skond il-proċedura msemmija fl-Artikolu 251 tat-Trattat, dawn għandhom jiġu adattati skond il-proċeduri applikabbli. (3) L-emendi li għandhom isiru fl-atti għal dan l-iskop jikkonċernaw biss il-proċeduri tal-kumitat u għalhekk ma hemmx bżonn ta’ traspożizzjoni mill-Istati Membri fil-każ tad-direttivi. ADOTTAW DAN IR-REGOLAMENT: Artikolu 1 L-atti li l-lista tagħhom tinsab fl-Anness huma adattati, skond l-imsemmi Anness, għad-Deċiżjoni 1999/468/KE, hekk kif emendata bid-Deċiżjoni 2006/512/KE. Artikolu 2 Ir-referenzi magħmula għad-dispożizzjonijiet ta’ l-atti li jinsabu fl-Anness għandhom jitqiesu bħala referenzi għal dawn id-dispożizzjonijiet hekk kif adattati minn dan ir-Regolament. Artikolu 3 Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, il- Għall-Parlament Ewropew Għall-Kunsill Il-President Il-President ANNESS 1. GħAJNUNA UMANITARJA 1.1. Ir-Regolament tal-Kunsill 1257/96 ta’ l-20 ta’ Ġunju 1996 rigward l-għajnuna umanitarja[7] Fir-rigward ta’ l-Artikolu 15 tar-Regolament tal-Kunsill (KE) Nru 1257/96, għandha tingħata setgħa lill-Kummissjoni b’mod partikolari biex tadotta Regolamenti ta’ implimentazzjoni għal dak ir-Regolament. Billi dawk il-miżuri huma ta’ ambitu ġenerali u maħsuba biex jissupplimentaw ir-Regolament (KE) Nru 1257/96 biż-żieda ta’ elementi mhux essenzjali ġodda, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 1257/96 huwa emendat kif ġej: (1) Fl-Artikolu 13, ir-raba’ paragrafu jiġi mibdul b’dan li ġej: “Id-deċiżjonijiet biex jitkomplew il-ħidmiet adottati mill-proċedura ta’ urġenza għandhom jittieħdu mill-Kummissjoni, waqt li din tkun taġixxi skond il-proċedura stabbilita fl-Artikolu 17(2) u fil-limiti stabbiliti fit-tieni paragrafu ta’ l-Artikolu 15(2).” (2) L-Artikolu 15 huwa mibdul bit-test li ġej: “Artikolu 15 1. Il-Kummissjoni għandha tadotta r-Regolamenti li jimplimentaw dan ir-Regolament. Dik il-miżura maħsuba biex temenda dan ir-Regolament billi tissupplimentah għandha tkun adottata skond il-proċedura regolatorja bi skrutinju kif stipulat fl-Artikolu 17(4). 2. Waqt li tkun taġixxi skond il-proċedura stabbilita fl-Artikolu 17(3), il-Kummissjoni għandha: - tiddeċiedi dwar il-finanzjament Komunitarju tal-ħidmiet ta’ protezzjoni ta’ l-għajnuna umanitarja msemmija fl-Artikolu 2(c), - tiddeċiedi li tieħu azzjoni diretta tal-Kummissjoni jew tiffinanzja azzjoni mill-aġenziji speċjalizzati ta’ l-Istati Membri. 3. Waqt li tkun taġixxi skond il-proċedura stabbilita fl-Artikolu 17(2), il-Kummissjoni għandha: - tapprova pjani globali maħsuba biex jipprovdu qafas koerenti għall- azzjoni fil-pajjiż jew ir-reġjun li jkun fejn l-iskala u l-kumplessità tal-kriżi umanitarja hija tali li tidher li aktarx li sa tissokta, u l-estimi għal dawk il-pjani. F’dan il-kuntest, il-Kummissjoni u l-Istati Membri għandhom jeżaminaw il-prijoritajiet li għandhom jiġu stabbiliti biex jiġu implimentati dawn il-pjani globali, - tiddeċiedi dwar il-proġetti li jiskorru iż-2 miljun ECU, bla ħsara għall-Artikolu 13.” (3) L-Artikolu 17 huwa mibdul bit-test li ġej: “Artikolu 17 1. Il-Kummissjoni għandha tkun megħjuna minn Kumitat. 2. Meta ssir referenza għal dan il-paragrafu, għandhom japplikaw l-Artikoli 4 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 4(3) tad-Deċiżjoni 1999/468/KE għandha tkun ta' xahar. 3. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' xahar. 4. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 2. INTRAPRIżA 2.1. Id-Direttiva tal-Kunsill 75/324/KEE ta’ l-20 ta’ Mejju 1975 dwar l-approssimazzjoni tal-liġijiet ta’ l-Istati Membri relatati ma’ l-aerosol dispensers[8] Fir-rigward tad-Direttiva 75/324/KEE, għandha tingħata setgħa lill-Kummissjoni b’mod partikolari biex tadotta l-adattamenti tekniċi neċessarji għal dik id-Direttiva u l-emendi meħtieġa biex l-Anness ikun adatt għall-progress tekniku. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 93/15/KEE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 75/324/KEE tiġi emendata hekk kif ġej: (1) L-Artikolu 5 huwa mibdul bit-test li ġej: “Artikolu 5 Il-Kummissjoni għandha tadotta l-emendi meħtieġa biex tadatta l-Anness ta’ din id-Direttiva għall-progress tekniku. Dawk il-miżuri maħsuba biex jemendaw l-elementi mhux essenzjali ta’ din id-Direttiva għandhom jiġu adottati skond il-proċedura regolatorja bi skrutinju msemmija fl-Artikolu 7(2)”. (2) L-Artikolu 7 huwa emendat hekk kif ġej: (a) Il-paragrafu 2 huwa mibdul bit-test li ġej: “2. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni Nru 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tiegħu”. (b) Jitneħħa l-paragrafu 3. (3) Fl-Artikolu 10, il-paragrafu 3 jiġi mibdul b’dan li ġej: “3. Il-Kummissjoni tista’ tadotta adattamenti tekniċi neċessarji ta’ din id-Direttiva. Dawk il-miżuri maħsuba biex jemendaw l-elementi mhux essenzjali ta’ din id-Direttiva għandhom jiġu adottati skond il-proċedura regolatorja bi skrutinju kif stipulat fl-Artikolu 7(2). F’dak il-każ, l-Istat Membru li jkun adotta miżuri ta’ salvagwardja jista’ jżommhom sakemm l-adattamenti jidħlu fis-seħħ.” 2.2. Id-Direttiva tal-Kunsill 93/15/KEE tal-5 ta’ April 1993 dwar l-armonizzazzjoni tad-dispożizzjonijiet dwar id-dħul fis-suq u s-superviżjoni ta’ splussivi għall-użu ċivili[9] Fir-rigward tad-Direttiva 93/15/KEE, għandha tingħata setgħa lill-Kummissjoni b’mod partikolari biex tadotta d-Direttiva biex titqies kwalunkwe emenda futura tar-rakkomandazzjonijiet tan-Nazzjonijiet Uniti u biex tistabbilixxi l-kundizzjonijiet għall-applikazzjoni ta’ l-Artikolu 14, it-tieni paragrafu. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 93/15/KEE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 93/15/KEE tiġi emendata hekk kif ġej: (1) L-Artikolu 13 huwa mibdul bit-test li ġej: “Artikolu 13 1. Il-Kummissjoni għandha tkun megħjuna minn kumitat. 2. Il-kumitat għandu jeżamina kwalunkwe materja li tikkonċerna l-applikazzjoni ta’ din id-Direttiva. 3. Meta ssir referenza għal dan il-paragrafu, għandhom japplikaw l-Artikoli 4 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. 4. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. 5. Il-Kummissjoni għandha tadotta, skond il-proċedura msemmija fil-paragrafu 3, miżuri ta’ implimentazzjoni partikolarment biex titqies kwalunkwe emenda futura tar-rakkomandazzjonijiet tan-Nazzjonijiet Uniti.” (2) It-tieni paragrafu ta’ l-Artikolu 14 jiġi mibdul b’dan li ġej: “L-Istati Membri għandhom jaċċertaw jekk impriżi bħal dawn ikollhom sistemi sabiex jagħtu kont ta’ l-isplussivi b’dak il-mod li dawk li jkollhom xi splussivi jkunu jistgħu jiġu identifikati f’kull żmien. Il-Kummissjoni tista’ tadotta miżuri li jistabbilixxu l-kundizzjonijiet għall-applikazzjoni ta’ dan is-subparagrafu. Dawk il-miżuri, maħsuba biex jemendaw l-elementi mhux essenzjali ta’ din id-Direttiva billi jissupplimentawha għandhom jiġu adottati skond il-proċedura regolatorja bi skrutinju kif stipulat fl-Artikolu 13(4).” 2.3. Id-Direttiva 2000/14/KE tal-Parlament Ewropew u tal-Kunsill tat-8 ta’ Mejju 2000 dwar l-approssimazzjoni tal-liġijiet ta’ l-Istati Membri dwar emissjoni tal-ħoss fl-ambjent minn tagħmir għall-użu ta’ barra[10] Fir-rigward tad-Direttiva 2000/14/KE, għandha tingħata setgħa lill-Kummissjoni b’mod partikolari biex tistabbilixxi l-kundizzjonijiet li taħthom l-emendi neċessarji għandhom jiġu adottati, fid-dawl ta’ l-adattament għall-progress tekniku. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 93/15/KEE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2000/14/KE tiġi emendata hekk kif ġej: (1) L-Artikolu 18 huwa emendat hekk kif ġej: (a) il-paragrafu 2 jiġi mibdul b’dan li ġej: “2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (b) il-paragrafu 3 jitħassar. (2) Jiżdied l-Artikolu 18a li ġej: “Artikolu 18a Il-Kummissjoni għandha tadotta miżuri ta’ implimentazzjoni biex ikun hemm adattament għall-progress tekniku ta’ l-Anness III, sakemm ma jkollhomx xi impatt dirett fuq il-livell imkejjel tal-qawwa tal-ħoss ta’ l-apparat elenkat fl-Artikolu 12, b’mod partikolari permezz ta’ l-inklużjoni ta’ referenzi għall-istandards rilevanti Ewropej. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 18(2).” (3) Fl-Artikolu 19, il-punt(b) jiġi mibdul b’dan li ġej: “(b) jassisti lill-Kummissjoni fl-adattament għall-progress tekniku ta’ l-Anness III”. 2.4. Ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 dwar il-fertilizzanti[11] Fir-rigward tar-Regolament (KE) Nru 2003/2003, għandha tingħata setgħa lill-Kummissjoni b’mod partikolari biex tadatta l-annessi tagħha għall-progress tekniku, biex tadatta l-metodi ta’ kejl, it-teħid ta’ kampjuni u analiżi, biex tadotta regoli li għandhom x’jaqsmu ma’ miżuri ta’ kontroll u biex tinkludi tipi ġodda ta’ fertilizzanti tal-KE. Billi dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 2003/2003, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 2003/2003 huwa emendat kif ġej: (1) Fl-Artikolu 29, il-paragrafu 4 jiġi mibdul b’dan li ġej: “4. Il-Kummissjoni għandha tadatta u timmodernizza l-metodi ta’ kejl, it-teħid ta’ kampjuni u analiżi u għandha, fejn ikun possibbli, tuża Standards Ewropej. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 32(3). L-istess proċedura għandha tapplika għall-adozzjoni ta’ regoli ta’ implimentazzjoni meħtieġa biex jiġu speċifikati l-miżuri ta’ kontroll previsti f’dan l-Artikolu u fl-Artikoli 8, 26 u 27. Dawn ir-regoli għandhom b’mod partikolari jikkunsidraw il-kwistjoni tal-frekwenza li biha l-eżamijiet għandhom jiġu ripetuti, kif ukoll il-miżuri li huma intenzjonati biex jiżguraw li l-fertilizzant imqiegħed fis-suq hu identiku għall-fertilizzant eżaminat.” (2) L-Artikolu 31 huwa emendat hekk kif ġej: (a) Il-paragrafu 1 huwa mibdul bit-test li ġej: “1. Il-Kummissjoni għandha tadatta l-Anness I biex jinkludi tipi ġodda ta’ fertilizzanti.” (b) Il-paragrafu 3 huwa mibdul bit-test li ġej: “3. Il-Kummissjoni għandha tadatta l-Annessi biex tikkunsidra l-progress tekniku.” c) Jiżdied il-paragrafu 4 li ġej: “4. Il-miżuri msemmija fil-paragrafi 1 u 3, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 32(3).” (3) L-Artikolu 32 huwa mibdul bit-test li ġej: “Artikolu 32 Proċedura tal-Kumitat 1. Il-Kummissjoni għandha tkun megħjuna minn Kumitat. 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 2.5. Id-Direttiva 2004/9/KE tal-Parlament Ewropew u tal-Kunsill tal-11 ta’ Frar 2004 dwar l-ispezzjoni u verifika ta’ prassi tajba ta’ laboratorji (GLP) (Verżjoni kodifikata)[12] Fir-rigward tad-Direttiva 2004/9/KE, għandha tingħata setgħa lill-Kummissjoni b’mod partikolari biex tadatta l-Anness I għall-progress tekniku u tbiddel il-formula fl-Artikolu 2(2). Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 2004/9/KE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2004/9/KE tiġi emendata hekk kif ġej: (1) L-Artikolu 7 huwa mibdul bit-test li ġej: “Artikolu 7 1. Il-Kummissjoni għandha tkun megħjuna mill-Kumitat stabbilit fl-Artikolu 29(1) tad-Direttiva 67/548/KEE*), hawn taħt “il-Kumitat”. 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3 Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. _____________________ (*) (*) ĠU 169, 16.8.1967, p. 1, kif emendata bir-Regolament tal-Kunsill (KE) Nru 807/2003 ta’ l-14 ta’ April 2003, ĠU L 122, 16.05.2003" (2) Fl-Artikolu 8, il-paragrafu 2 jiġi mibdul b’dan li ġej: “2. Il-Kummissjoni għandha tadotta miżuri ta’ implimentazzjoni għal dawn li ġejjin: (a) l-adattament tal-formula msemmija fl-Artikolu 2(2); (b) l-adattament ta’ l-Anness I biex jitqies il-progress tekniku. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 7(3).” 2.6. Id-Direttiva 2004/10/KE tal-Parlament Ewropew u tal-Kunsill tal-11 ta’ Frar 2004 dwar l-armonizzazzjoni tal-liġijiet, regolamenti u dispożizzjonijiet amministrattivi li għandhom x’jaqsmu ma’ l-applikazzjoni tal-prinċipji ta’ prattika tajba tal-laboratorju u l-verifikazzjoni ta’ l-applikazzjonijiet tagħhom għal provi fuq sustanzi kimiċi (verżjoni kodifikata)[13] Fir-rigward tad-Direttiva 2004/10/KE, għandha tingħata setgħa lill-Kummissjoni b’mod partikolari biex tadatta l-Anness għall-progress tekniku. Billi dawk il-mi żuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 2004/10/KE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2004/10/KE tiġi emendata hekk kif ġej: (1) Jiżdied l-Artikolu 3a li ġej: “Artikolu 3a Il-Kummissjoni tista’ tadatta l-Anness għall-progress tekniku, fir-rigward tal-prinċipji tal-GLP. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 4(2).” (2) L-Artikolu 4 huwa mibdul bit-test li ġej: “Artikolu 4 1. Il-Kummissjoni għandha tkun megħjuna mill-Kumitat stabbilit fl-Artikolu 29(1) tad-Direttiva 67/548/KEE (*). 2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. _____________________ (*) ĠU 196, 16.8.1967, p. 1. kif emendata l-aħħar bir-Regolament tal-Kunsill (KE) Nru 807/2003 ta’ l-14 ta’ April 20033, ĠU L 122, 16.05.2003” (3) Fl-Artikolu 5(2) it-tielet subparagrafu jiġi mibdul b’dan li ġej: “Il-Kummissjoni tista’ tadotta miżuri ta’ implimentazzjoni biex tintroduċi adattamenti tekniċi neċessarji għal din id-Direttiva. Dawk il-miżuri maħsuba biex jemendaw l-elementi mhux essenzjali ta’ din id-Direttiva għandhom jiġu adottati skond il-proċedura regolatorja bi skrutinju kif stipulat fl-Artikolu 4(2). Fil-każ imsemmi fit-tielet subparagrafu l-Istat Membru li jkun adotta l-miżuri ta’ salvagwardja jista’ jżommhom sad-dħul fis-seħħ ta’ dawn l-adattamenti.” 2.7. Ir-Regolament (KE) Nru 273/2004 tal-Parlament Ewropew u tal-Kunsill tal-11 ta’ Frar 2004 dwar prekursuri tad-droga[14] Fir-rigward tar-Regolament (KE) Nru 273/2004, għandha tingħata setgħa lill-Kummissjoni biex tadotta miżuri għall-implimentazzjoni ta’ dan ir-Regolament. Billi dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 273/2004, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 273/2004 huwa emendat kif ġej: (1) L-Artikolu 14 huwa emendat hekk kif ġej: (a) is-sentenza introduttorja tiġi mibdula b’dan li ġej: “Fejn ikun meħtieġ, il-Kummissjoni għandha tadotta miżuri ta’ implimentazzjoni dwar li ġej:” (b) jiżdiedu t-tieni u tielet paragrafi li ġejjin: “Il-miżuri msemmija fil-punti (a) sa (e) ta’ l-ewwel paragrafu, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 15(3). Il-miżuri msemmija fil-punt (f) ta’ l-ewwel paragrafu għandhom jiġu adottati skond il-proċedura msemmija fl-Artikolu 15(2)” (2) L-Artikolu 15 huwa mibdul bit-test li ġej: “Artikolu 15 Il-Kumitat 1. Il-Kummissjoni għandha tkun megħjuna mill-Kumitat stabbilit fl-Artikolu 30 tar-Regolament tal-Kunsill (KE) Nru 111/2005 (*) 2. Meta ssir referenza għal dan il-paragrafu, għandhom japplikaw l-Artikoli 4 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 4(3) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. _______________________ (*) ĠU L 22, 26.1.2005, p. 1.” 2.8. Ir-Regolament (KE) Nru 648/2004 tal-Parlament Ewropew u tal-Kunsill tal-31 ta’ Marzu 2004 dwar id-deterġenti[15] Fir-rigward tar-Regolament (KE) Nru 648/2004, għandha tingħata setgħa lill-Kummissjoni b’mod partikolari biex tadatta l-annessi tagħha u tadotta kwalunkwe emendi jew żiediet neċessarji biex jiġu applikati r-regoli ta’ dan ir-Regolament għad-deterġenti b’bażi ta’ solventi. Billi dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 648/2004, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 648/2004 huwa emendat kif ġej: (1) L-Artikolu 12 huwa mibdul bit-test li ġej: “Artikolu 12 Proċedura tal-Kumitat 1. Il-Kummissjoni għandha tkun megħjuna minn Kumitat. 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (2) L-Artikolu 13 huwa mibdul bit-test li ġej: “Artikolu 13 Adattament ta’ l-Annessi 1. Il-Kummissjoni għandha tadotta kull emenda meħtieġa biex tadatta l-Annessi u, safejn hu possibbli, tuża l-Istandards Ewropej. 2. Il-Kummissjoni għandha tadotta kull emenda jew żieda neċessarja biex tapplika r-regoli ta’ dan ir-Regolament għal deterġenti b’bażi ta’ solventi. 3. Il-miżuri msemmija fil-paragrafi 1 u 2, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 12(3).” (3) Fl-Anness VII, punt A, il-paragrafu ta’ qabel ta’ l-aħħar jiġi mibdul b’dan li ġej: “Jekk limiti individwali ta’ konċentrazzjoni bbażati fuq riskji għall-allerġeni ta’ fwieħa jiġu stabbiliti wara bl-SCCFP, il-Kummissjoni għandha tipproponi l-adozzjoni ta’ limiti bħal dawn biex jissostitwixxu l-limitu ta’ 0.01 % imsemmi hawn fuq. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 12(3).” 2.9. Ir-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini[16] Fir-rigward tar-Regolament (KE) Nru 726/2004, għandha tingħata setgħa lill-Kummissjoni b’mod partikolari biex tadatta ċerti dispożizzjonijiet u annessi, biex tadotta arranġamenti u prinċipji u linji gwida, u biex tniżżel kundizzjonijiet speċifiċi ta’ applikazzjoni. Peress li dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 726/2004 u/jew biex jissupplimentaw dan ir-Regolament biż-żieda ta’ elementi mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 726/2004 huwa emendat kif ġej: (1) Fl-Artikolu 3, il-paragrafu 4 jiġi mibdul b’dan li ġej: “4. Wara li jkun ikkonsultat il-kumitat kompetenti ta’ l-Aġenzija, il-Kummissjoni tista’ teżamina mill-ġdid l-Anness fid-dawl tal-progress tekniku u xjentifiku u tista’ tadotta kull emenda neċessarja mingħajr ma testendi l-kamp ta’ applikazzjoni tal-proċedura ċentralizzata. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom ikunu adotatti skond il-proċedura regolatorja bi skrutinju kif stipulat fl-Artikolu 87(2a).” (2) Fl-Artikolu 14(7), it-tielet subparagrafu jiġi mibdul b’dan li ġej: “Il-Kummissjoni għandha tadotta Regolament li jistabbilixxi dispożizzjonijiet għall-għoti ta’ awtorizzazzjoni bħal din. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (3) Fl-Artikolu 16, il-paragrafu 4 jiġi mibdul b’dan li ġej: “4. Il-Kummissjoni, wara li tikkonsulta lill-Aġenzija, għandha tadotta dispożizzjonijiet xierqa biex ikunu eżaminati varjazzjonijiet għall-awtorizzazzjonijiet għall-marketing f’forma ta’ regolament. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (4) L-Artikolu 24 huwa emendat hekk kif ġej: (a) fil-paragrafu 2, l-ewwel subparagrafu jiġi mibdul b’dan li ġej: “Id-detentur ta’ l-awtorizzazzjoni għall-marketing għall-prodott mediċinali għall-użu mill-bniedem għandu jiżgura li r-reazzjonijiet kuntrarji serji suspettati mhux mistennija kollha u kull trażmissjoni suspetta permezz ta’ prodott mediċinali ta’ xi aġent li jinfetta fit-territorju ta’ pajjiż terz jiġu rrappurtati fil-pront lill-Istati Membri u lill-Aġenzija, u mhux aktar tard minn 15-il jum wara li jkun irċieva l-informazzjoni. Il-Kummissjoni għandha tadotta dispożizzjonijiet għar-rappurtar ta’ reazzjonijiet kuntrarji suspettati mhux mistennija li m’humiex serji, kemm jekk jiġru fil-Komunità kemm jekk f’pajjiż terz. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (b) il-paragrafu 4 jiġi mibdul b’dan li ġej: “4. Il-Kummissjoni tista’ tistabbilixxi dispożizzjonijiet biex jemendaw il-paragrafu 3 minħabba l-esperjenza miksuba bit-tħaddim tiegħu. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (5) L-Artikolu 29 huwa mibdul bit-test li ġej: “Artikolu 29 Il-Kummissjoni tista’ tadotta kull emenda li tista’ tkun meħtieġa biex taġġorna d-dispożizzjonijiet ta’ dan il-Kapitolu biex jittieħed kont tal-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (6) Fl-Artikolu 41, il-paragrafu 6 jiġi mibdul b’dan li ġej: “6. Il-Kummissjoni, wara li tikkonsulta lill-Aġenzija, għandha tadotta dispożizzjonijiet xierqa biex ikunu eżaminati varjazzjonijiet għall-awtorizzazzjonijiet għall-marketing f’forma ta’ regolament. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (7) L-Artikolu 49 huwa emendat hekk kif ġej: (a) fil-paragrafu 2 l-ewwel subparagrafu jiġi mibdul b’dan li ġej: “Id-detentur ta’ l-awtorizzazzjoni għall-marketing għall-prodott mediċinali veterinarju għandu jiżgura li r-reazzjonijiet kuntrarji suspettati serji mhux mistennija kollha, u reazzjonijiet kuntrarji mill-bniedem, u kull trażmissjoni suspetta permezz ta’ prodott mediċinali ta’ xi aġent li jinfetta li jiġru fit-territorju ta’ pajjiż terz jiġu rrappurtati fil-pront lill-Istati Membri u lill-Aġenzija, mhux aktar tard minn 15-il jum wara li jkun irċieva l-informazzjoni. Il-Kummissjoni għandha tadotta dispożizzjonijiet għar-rappurtar ta’ reazzjonijiet kuntrarji suspettati mhux mistennija li m’humiex serji, kemm jekk jiġru fil-Komunità kemm jekk f’pajjiż terz. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (b) il-paragrafu 4 jiġi mibdul b’dan li ġej: “Il-Kummissjoni tista’ tistipula dispożizzjonijiet li jemendaw il-paragrafu 3 minħabba l-esperjenza miksuba bit-tħaddim tiegħu. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja msemmija fl-Artikolu 87(2a).” (8) L-Artikolu 54 huwa mibdul bit-test li ġej: “Artikolu 54 Il-Kummissjoni tista’ tadotta kull emenda li tista’ tkun meħtieġa biex taġġorna d-dispożizzjonijiet ta’ dan il-Kapitolu biex jittieħed kont tal-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (9) Fl-Artikolu 70, il-paragrafu 2 jiġi mibdul b’dan li ġej: “2. Madankollu, il-Kummissjoni għandha tadotta dispożizzjonijiet li jistabbilixxu ċ-ċirkostanzi fejn intrapriżi ta’ daqs żgħir u medju jistgħu jħallsu ħlasijiet imnaqqsa, jiddeferixxu l-pagament tal-ħlas, jew jirċievu għajnuna amministrattiva. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (10) Fl-Artikolu 84(3) l-ewwel subparagrafu jiġi mibdul b’dan li ġej: “Fuq talba ta’ l-Aġenzija, il-Kummissjoni tista’ timponi penali finanzjarji fuq id-detenturi ta’ l-awtorizzazzjoni għall-marketing mogħtija taħt dan ir-Regolament jekk jonqsu milli jħarsu ċerti obbligi stabbiliti fir-rigward ta’ l-awtorizzazzjonijiet. L-ammonti massimi kif ukoll il-kundizzjonijiet u l-metodi għall-ġbir ta’ dan il-penali għandhom ikunu stabbiliti mill-Kummissjoni. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 87(2a).” (11) L-Artikolu 87 huwa emendat hekk kif ġej: a) Jiddaħħal il-paragrafu 2a li ġej: “2a. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni Nru 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tiegħu”. b) Jitneħħa l-paragrafu 4. 3. AMBJENT 3.1. Id-Direttiva tal-Kunsill 82/883/KEE tat-3 ta’ Diċembru 1982 fuq il-proċeduri ta’ sorveljanza u monitoraġġ ta’ ambjenti milquta mill-iskart ta’ l-industrija tad-dijossidu ta’ titanju[17] Fir-rigward tad-Direttiva 82/883/KEE, għandha tingħata setgħa lill-Kummissjoni b’mod partikolari biex tadatta l-kontenut ta’ l-Annessi fir-rigward tal-parametri elenkati fil-kolonna ‘kejl mhux obbligatorju’ u l-metodi ta’ referenza ta’ kejl għall-progress xjentifiku u tekniku. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 82/883/KEE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 82/883/KEE tiġi emendata hekk kif ġej: (1) L-Artikolu 9 huwa mibdul bit-test li ġej: “Artikolu 9 Il-Kummissjoni għandha tadotta l-emendi meħtieġa biex tadatta l-kontenuti ta’ l-Annessi għall-progress xjentifiku u tekniku fir-rigward tal-parametri elenkati fil-kolonna ‘kejl mhux obbligatorju’ u l-metodi ta’ referenza għall-kejl. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 11(2).” (2) L-Artikolu 11 huwa mibdul bit-test li ġej: “Artikolu 11 1. Il-Kummissjoni għandha tkun megħjuna mill-kumitat ta’ l-adattament għall-progress tekniku. 2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.2. Id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni ta’ l-ambjent, u b’mod partikolari tal-ħamrija, meta l-ħama tad-drenaġġ jintuża fl-agrikoltura[18] Fir-rigward tad-Direttiva 86/278/KEE, għandha tingħata setgħa lill-Kummissjoni b’mod partikolari biex tadatta d-dispożizzjonijiet ta’ l-Annessi għall-progress tekniku u xjentifiku. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 86/278/KEE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 86/278/KEE tiġi emendata hekk kif ġej: (1) L-Artikolu 13 huwa mibdul bit-test li ġej: “Artikolu 13 Il-Kummissjoni għandha tadatta l-progress tekniku u xjentifiku tad-dispożizzjonijiet ta’ l-Annessi għad-Direttiva, bl-eċċezzjoni għall-parametri u l-valuri mniżżla fl-Annessi I A, I B u I C, kwalunkwe fattur li aktarx jaffettwa l-evalwazzjoni tal-valuri, u l-parametri għall-analiżi msemmija fl-Annessi II A u II B. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 15(2).” (2) L-Artikolu 15 huwa mibdul bit-test li ġej: “Artikolu 15 1. Il-Kummissjoni għandha tkun megħjuna mill-Kumitat ta’ l-adattament ta’ din id-Direttiva għall-progress tekniku u xjentifiku. 2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.3. Id-Direttiva tal-Parlament Ewropew u tal-Kunsill 94/62/KE ta’ l-20 ta’ Diċembru 1994 dwar l-imballaġġ u l-iskart mill-imballaġġ[19] Fir-rigward tad-Direttiva 94/62/KE, għandha tingħata setgħa lill-Kummissjoni b’mod partikolari biex teżamina u, fejn neċessarju, tirrevedi l-eżempji illustrattivi għad-definizzjoni ta’ mballaġġ u biex tiddetermina l-kundizzjonijiet li taħthom livelli ta’ konċentrazzjoni ta’ metalli tqal preżenti fl-imballaġ jew fil-komponenti ta’ l-imballaġ ma japplikawx għal ċerti materjali u ċirkwiti tal-prodotti, it-tipi ta’ mballaġ eżenti mill-ħtieġa rigward il-livelli ta’ konċentrazzjoni u l-miżuri tekniċi neċessarji biex jieħdu ħsieb kull diffikultà li wieħed jiltaqa’ magħha fl-applikazzjoni tad-dispożizzjonijiet ta’ din id-Direttiva. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 94/62/KE jew biex jissupplimentaw dik id-Direttiva biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 94/62/KE tiġi emendata hekk kif ġej: (1) Fl-Artikolu 3, punt (1), ir-raba’ subparagrafu jiġi mibdul b’dan li ġej: “Il-Kummissjoni għandha, kif xieraq, teżamina u, fejn jeħtieġ, tirrevedi l-eżempji illustrattivi mogħtija fl-Anness I dwar id-definizzjoni ta’ ippakkjar. L-oġġetti li ġejjin għandhom jiġu indirizzati bħala prijorità: kaxxi tas-CD u l-vidjo, qsari, tubi u ċilindri li magħhom jiddawwar materjal flessibbli, karta approprjata għal tikketti bi twaħħil proprju u karti għat-tgeżwir. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, huma għandhom jiġu adottati skond il-proċedura regolatorja bi skrutinju kif stipulat fl-Artikolu 21(3).” (2) Fl-Artikolu 11, il-paragrafu 3 jiġi mibdul b’dan li ġej: “3. Il-Kummissjoni għandha tiddeċiedi l-kundizzjonijiet illi taħthom il-livelli tal- konċentrazzjoni msemmija fil-paragrafu 1 ma jgħoddux għall-materjali riċiklati u għaċ-ċirkwiti tal-prodotti li jkunu f’katina magħluqa jew kontrollata, kif ukoll it-tipi ta’ mballaġġ li huma eżenti mill-kundizzjoni meħtieġa imsemmija fil-paragrafu 1, it-tielet inċiż. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 21(3).” (3) Fl-Artikolu 12, il-paragrafu 3 jiġi mibdul b’dan li ġej: “3. Sabiex jiġu armonizzati l-karatteristiċi u l-preżentazzjoni tad-data provduta u biex id-data ta’ l-Istati Membri ssir kompatibbli, l-Istati Membri għandhom jipprovdu lill-Kummissjoni d-data disponibbli tagħhom permezz ta’ formati li jiġu adottati fuq bażi ta’ l-Anness III, skond il-proċedura regolatorja msemmija fl-Artikolu 21(2).” (4) L-Artikolu 19 huwa mibdul bit-test li ġej: “Artikolu 19 Adattament għall-progress xjentifiku u tekniku (a) L-emendi neċessarji għall-adattament tal-progress xjentifiku u tekniku tas-sistema ta’ identifikazzjoni (kif imsemmija fl-Artikolu 8(2) u l-Artikolu 10, it-tieni paragrafu, l-aħħar inċiż), u tal-formati relatati mas-sistema tad-database (kif imsemmija fl-Artikolu 12(3) u l-Anness III) għandhom jiġu adottati skond il-proċedura regolatorja msemmija fl-Artikolu 21(2). (b) Il-Kummissjoni għandha tadotta l-emendi neċessarji biex l-eżempji illustrattivi għad-definizzjoni ta’ mballaġġ (kif imsemmija fl-Anness I) jiġu adattati għall-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 21(3).” (5) Fl-Artikolu 20, il-paragrafu 1 jiġi mibdul b’dan li ġej: “1. Il-Kummissjoni għandha tistabbilixxi l-miżuri tekniċi neċessarji biex titratta kwalunkwe diffikultà li tinqala’ waqt l-applikazzjoni tad-dispożizzjonijiet ta’ din id-Direttiva b’mod partikolari rigward materjali ta’ l-ippakkjar li m’humiex reattivi, impoġġija fis-suq fi kwantitajiet żgħar ħafna (i.e. approssimazzjoni ta’ 0.1% bl-użin) fil-Komunità, l-ippakkjar primarju għall-apparat mediku u prodotti farmaċewtiċi, ippakkjar ċkejken u ppakkjar ta’ lussu. Dawk il-miżuri, maħsuba biex jemendaw l-elementi mhux essenzjali ta’ din id-Direttiva billi jissupplimentawha għandhom jiġu adottati skond il-proċedura regolatorja bi skrutinju kif stipulat fl-Artikolu 21(3).” (6) Fl-Artikolu 21, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.4. Id-Direttiva tal-Kunsill 1999/32/KE tas-26 ta’ April 1999 dwar it-tnaqqis tal-kontenut tal-kubrit f’ċerti karburanti likwidi u li temenda d-Direttiva 93/12/KEE[20] Fir-rigward tad-Direttiva 1999/32/KE, għandha tingħata setgħa lill-Kummissjoni b’mod partikolari biex tistabbilixxi kriterji għall-użu ta’ teknoloġiji għat-tnaqqis ta’ emissjonijiet minn bastimenti ta’ kull bandiera f’portijiet u estwarji magħluqa fil-Komunità u biex tadotta l-emendi neċessarji biex tagħmel adattamenti tekniċi għal xi dispożizzjonijiet fid-dawl tal-progress xjentifiku u tekniku. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 1999/32/KE jew biex jissupplimentaw dik id-Direttiva biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 1999/32/KE tiġi emendata hekk kif ġej: (1) Fl-Artikolu 4c, il-paragrafu 3 jiġi mibdul b’dan li ġej: “3. Għandhom jiġu stabbiliti kriterji mill-Kummissjoni għall-użu tat-teknoloġiji li jnaqqsu l-emissjonijiet minn bastimenti li jtajru kwalunkwe bandiera f’portijiet u estwarji magħluqa fil-Komunità. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 9(2). Il-Kummissjoni għandha tikkomunika dawn il-kriterji lill-IMO.” (2) Fl-Artikolu 7, il-paragrafu 4 jiġi mibdul b’dan li ġej: “4. Il-Kummissjoni għandha tadotta kwalunkwe emenda neċessarja biex isiru adattamenti tekniċi fl-Artikolu 2, il-punti 1, 2, 3, 3a, 3b u 4 jew fl-Artikolu 6(2) fid-dawl tal-progress xjentifiku u tekniku. Dawk il-miżuri maħsuba biex jemendaw l-elementi mhux essenzjali ta’ din id-Direttiva għandhom jiġu adottati skond il-proċedura regolatorja bi skrutinju kif stipulat fl-Artikolu 9(2). Tali adattamenti ma għandhomx jirriżultaw f’bidliet diretti ta’ l-ambitu ta’ din id-Direttiva jew fil-limiti fuq il-kubrit fil-karburant speċifikati f’din id-Direttiva.” (3) L-Artikolu 9 huwa mibdul bit-test li ġej: “Artikolu 9 Il-Kumitat 1. Il-Kummissjoni għandha tkun megħjuna minn kumitat. 2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.5. Id-Direttiva 2001/81/KE tal-Parlament Ewropew u tal-Kunsill tat-23 ta’ Ottubru 2001 dwar il-livelli nazzjonali massimi ta’ l-emissjonijiet ta’ ċerti inkwinanti atmosferiċi[21] Fir-rigward tad-Direttiva 2001/81/KE, għandha tingħata setgħa lill-Kummissjoni b’mod partikolari biex taġġorna l-metodoloġiji li għandhom jintużaw skond l-Anness III. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali ta’ dik id-Direttiva, fost oħrajn billi jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2001/81/KE tiġi emendata hekk kif ġej: (1) Fl-Artikolu 7, il-paragrafu 4 jiġi mibdul b’dan li ġej: “4. Kull aġġornar tal-metodoloġiji li għandhom jintużaw skond l-Anness III, għandu jiġi adottat mill-Kummissjoni. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, fost oħrajn billi jissupplimentawha, għandhom jiġu adottati skond il-proċedura regolatorja bi skrutinju kif stipulat fl-Artikolu 13(3).” (2) Fl-Artikolu 13, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.6. Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva tal-Kunsill 96/61/KE[22] Fir-rigward tad-Direttiva 2003/87/KE, għandha tingħata setgħa lill-Kummissjoni b’mod partikolari biex tadotta d-dispożizzjonijiet neċessarji għall-implimentazzjoni ta’ l-Artikolu 11b(5), biex ikun adottat Regolament għal sistema standardizzata u ggarantita ta’ uffiċċji tar-reġistrazzjonijiet inklużi dispożizzjonijiet li għandhom x’jaqsmu ma’ l-użu u l-identifikazzjoni tas-CERs u l-ERUs fl-iskema tal-Komunità u l-monitoraġġ tal-livell ta’ dan l-użu, biex temenda l-Anness III kif imniżżel fl-Artikolu 22, biex tapprova l-inklużjoni ta’ attivitajiet u gassijiet serra li m’humiex elenkati fl-Anness I, biex tfassal kull dispożizzjoni neċessarja għall-għarfien reċiproku tal-konċessjonijiet skond il-ftehimiet ma’ pajjiżi terzi u biex tadotta miżuri standardizzati u aċċettati għall-monitoraġġ ta’ l-emissjonijiet ta’ gassijiet serra oħra. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 2003/87/KE jew biex jissupplimentaw dik id-Direttiva biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2003/87/KE tiġi emendata hekk kif ġej: (1) Fl-Artikolu 11b, il-paragrafu 7 jiġi mibdul b’dan li ġej: “7. Dispożizzjonijiet għall-implimentazzjoni tal-paragrafi 3 u 4, b’mod partikolari fir-rigward ta’ l-evitar ta’ għadd doppju, għandhom jiġu adottati mill-Kummissjoni skond il-proċedura regolatorja kif stipulat fl-Artikolu 23(2). Il-Kummissjoni għandha tadotta dispożizzjonijiet għall-implimentazzjoni ta’ paragrafu 5 fejn il-parti ospitanti tissodisfa l-ħtiġijiet ta’ eliġibilità kollha għall-attivitajiet tal-proġett JI. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju kif stipulat fl-Artikolu 23(3).” (2) Fl-Artikolu 19, il-paragrafu 3 jiġi mibdul b’dan li ġej: “3. Sabiex timplimenta din id-Direttiva, il-Kummissjoni għandha tadotta Regolament għal sistema standardizzata u ggarantita ta’ uffiċċji tar-reġistrazzjonijiet fil-għamla ta’ databases elettroniċi u standardizzati li jkun fihom elementi komuni ta’ informazzjoni sabiex jittraċċjaw il-ħruġ, iż-żamma, it-trasferiment u l-kanċellazzjoni tal-konċessjonijiet, sabiex jipprovdu l-aċċess lill-pubbliku u għall-kunfidenzjalità kif xieraq u sabiex jiżguraw li ma jkun hemm l-ebda trasferiment mhux kompatibbli ma’ l-obbligi li jirriżultaw mill-Protokoll ta’ Kyoto. Dak ir-Regolament għandu jinkludi wkoll dispożizzjonijiet dwar l-użu u l-identifikazzjoni ta’ CERSs u ERUs fl-iskema tal-Komunità u dwar il-monitoraġġ tal-livell ta’ tali użu. Dik il-miżura, maħsuba biex temenda l-elementi mhux essenzjali ta’ din id-Direttiva, billi tissupplimentaha, għandha tiġi adottata skond il-proċedura regolatorja bi skrutinju kif stipulat fl-Artikolu 23(3).” (3) L-Artikolu 22 huwa mibdul bit-test li ġej: “Artikolu 22 Emendi għall-Anness III Il-Kummissjoni tista’ temenda l-Anness III, minbarra l-kriterji (1),(5) u (7), għall-perjodu taż-żmien mis-sena 2008 sas-sena 2012 fid-dawl tar-rapporti pprovduti fl-Artikolu 21 u l-esperjenza ta’ l-applikazzjoni ta’ din id-Direttiva. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 23(3).” (4) Fl-Artikolu 23, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (5) Fl-Artikolu 24, il-paragrafu 1 jiġi mibdul b’dan li ġej: “1. Filwaqt li jitqiesu l-kriterji rilevanti kollha, b’mod partikolari l-effetti fuq is-suq intern, it-tagħwiġ potenzjali tal-kompetizzjoni, l-integrità ambjentali ta’ l-iskema u l-fiduċja fil-monitoraġġ u sistema ta’ rappurtaġġ ippjanati, l-Istati Membri jistgħu mill-2008 japplikaw għal skambji ta’ kwoti ta’ emissjonijiet skond din id-Direttiva għal: a) istallazzjonijiet li m’humiex elenkati fl-Anness I, sakemm l-inklużjoni ta’ dawn l-istallazzjonijiet hija approvata mill-Kummissjoni skond il-proċedura msemmija fl-Artikolu 23(2), u b) attivitajiet u gassijiet serra li m’humiex elenkati fl-Anness I, sakemm l-inklużjoni ta’ dawn l-attivitajiet u gassijiet serra hija approvata mill-Kummissjoni. Dik il-miżura, maħsuba biex temenda l-elementi mhux essenzjali ta’ dik id-Direttiva billi tissupplimentaha, għandha tiġi adottata skond il-proċedura regolatorja bi skrutinju kif stipulat fl-Artikolu 23(3). Mis-sena 2005, l-Istati Membri jistgħu japplikaw taħt l-istess kundizzjonijiet l-iskambji ta’ kwoti ta’ emissjonijiet għall-istallazzjonijiet li jwettqu l-attivitajiet elenkati fl-Anness I taħt il-limiti tal-kapaċità msemmija f’dan l-Anness.” (6) Fl-Artikolu 25, il-paragrafu 2 jiġi mibdul b’dan li ġej: “2. Fejn jiġi konkluż ftehim imsemmi fil-paragrafu 1, il-Kummissjoni għandha tadotta d-dispożizzjonijiet meħtieġa li għandhom x’jaqsmu ma’ l-għarfien reċiproku tal-kwoti ta’ dak il-ftehim. Dawk il-miżuri, maħsuba biex jemendaw l-elementi mhux essenzjali ta’ din id-Direttiva billi jissupplimentawha għandhom jiġu adottati skond il-proċedura regolatorja bi skrutinju kif stipulat fl-Artikolu 23(3).” (7) Fl-Anness IV, il-paragrafu taħt it-titolu “Il-monitoraġġ ta’ emissjonijiet ta’ gassijiet oħra tas-serra” jiġi mibdul b’dan li ġej: “Għandhom jintużaw metodi standardizzati jew aċċettati, żviluppati mill-Kummissjoni f’kollaborazzjoni mal-partijiet kollha rilevanti. Dawk il-miżuri, maħsuba biex jemendaw l-elementi mhux essenzjali ta’ din id-Direttiva billi jissupplimentawha għandhom jiġu adottati skond il-proċedura regolatorja bi skrutinju kif stipulat fl-Artikolu 23(3).” 3.7. Ir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar pollutanti organiċi persistenti u li jemenda d-Direttiva 79/117/KEE[23] Fir-rigward tar-Regolament (KE) Nru 850/2004, għandha tingħata setgħa lill-Kummissjoni b’mod partikolari biex tispeċifika ċerti limiti tal-konċentrazzjoni fl-annessi, biex temenda l-annessi kull meta xi sustanza titniżżel fil-Konvenzjoni jew il-Protokoll, biex timmodifika l-annotazzjonijiet li diġà jeżistu u biex tadatta l-annessi għall-progress xjentifiku u tekniku. Billi dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 850/2004, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 850/2004 huwa emendat kif ġej: (1) L-Artikolu 7 huwa emendat hekk kif ġej: (a) Fil-paragrafu 4, il-punt (a) jiġi mibdul b’dan li ġej: “(a) skart li jkun jinsab fih jew li jkun kontaminat b’xi sustanza elenkata fl-Anness IV jista’ bħala alternattiva jintrema jew jiġi rkuprat skond il-leġiżlazzjoni rilevanti tal-Komunità, iżda l-kontenut tas-sustanzi elenkati fl-iskart għandu jkun taħt il-limiti tal-konċentrazzjoni li għandhom jiġu speċifikati fl-Anness IV. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 17(3). Sa dak iż-żmien li l-limiti tal-konċentrazzjoni jiġu speċifikati skond din il-proċedura, l-awtorità kompetenti ta’ Stat Membru tista’ tadotta jew tapplika limiti tal-konċentrazzjoni jew ħtiġijiet tekniċi speċifiċi dwar ir-rimi jew l-irkupru ta’ skart f’dan is-subparagrafu;” (b) Fil-paragrafu 5, l-ewwel subparagrafu jiġi mibdul b’dan li ġej: “Il-limiti tal-konċentrazzjoni fl-Anness V, il-parti 2 għandhom jiġu stabbiliti mill-Kummissjoni għall-iskop tal-paragrafu 4(b) ta’ dan l-Artikolu. Dawk il-miżuri maħsuba biex jemendaw l-elementi mhux essenzjali ta’ dan ir-Regolament għandhom jiġu adottati skond il-proċedura regolatorja bi skrutinju kif stipulat fl-Artikolu 17(3)” (2) L-Artikolu 14 huwa mibdul bit-test li ġej: “Artikolu 14 Emendi ta’ l-Annessi 1. Kull meta sustanza tiġi elenkata fil-Konvenzjoni jew fil-Protokoll, il-Kummissjoni għandha temenda l-Annessi I, II u III skond dan, fejn xieraq. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 16(3). 2. Kull meta sustanza tiġi elenkata fil-Konvenzjoni jew il-Protokoll, il-Kummissjoni għandha temenda l-Anness IV skond dan, fejn xieraq. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 17(3). 3. Il-Kummissjoni għandha tadotta tibdil għall-entrati eżistenti fl-Annessi I sa III, inkluż l-adattament tagħhom għall-progress xjentifiku u tekniku. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 16(3). 4. Il-Kummissjoni għandha tadotta modifiki ta’ l-annotazzjonijiet eżistenti fl-Anness IV u modifika għall-Anness V, inkluż l-adattament tagħhom għall-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 17(3).” (3) L-Artikolu 16 huwa emendat hekk kif ġej: (a) Il-paragrafu 1 huwa mibdul bit-test li ġej: “1. Il-Kummissjoni għandha tiġi megħjuna mill-Kumitat stabbilit bl-Artikolu 29 tad-Direttiva tal-Kunsill 67/548KEE (*) għall-kwistjonijiet kollha f’dan ir-Regolament ħlief għal dawk dwar l-iskart. ____________________________ (*) ĠU 196, 16.8.1967, p. 1. kif emendata l-aħħar bir-Regolament tal-Kunsill (KE) Nru 807/2003 ta’ l-14 ta’ April 20033, ĠU L 122, 16.05.2003.” (b) il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (4) Fl-Artikolu 17, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 3.8. Id-Direttiva 2004/107/KE tal-Parlament Ewropew u tal-Kunsill tal-15 ta’ Diċembru 2004 dwar l-arseniku, il-kadmju, il-merkurju, in-nikil u l-idrokarboni aromatiċi poliċikliċi fl-arja ambjentali[24] Fir-rigward tad-Direttiva 2004/107/KE, għandha tingħata setgħa lill-Kummissjoni b’mod partikolari biex tadatta ċerti dispożizzjonijiet u Annessi għall-progress xjentifiku u tekniku. Billi dawk il-mi żuri huma ta’ ambitu ġenerali u huma maħsuba biex jemendaw l-elementi mhux essenzjali tad-Direttiva 2004/107/KE, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2004/107/KE tiġi emendata hekk kif ġej: (1) L-Artikolu 4 huwa emendat hekk kif ġej: (a) Il-paragrafu 9 huwa mibdul bit-test li ġej: “9. Irrispettivament mil-livelli ta’ konċentrazzjoni għandu jiġi installat post fejn jinġabru l-kampjuni ta’ sfond kull 100,000km2 għall-kejl indikattiv fl-arja ambjentali ta’ l-arseniku, il-kadmju, in-nikil, il-merkurju gassuż totali, il-benzo(a)pirene u l-idrokarboni aromatiċi poliċikliċi l-oħra msemmija fil-paragrafu 8 u tad-depożizzjoni totali ta’ arseniku, kadmju, merkurju, nikil, benzo(a)pirene u l-idrokarboni aromatiċi poliċikliċi l-oħra msemmija fil-paragrafu 8. Kull Stat Membru għandu jistabbilixxi mill-inqas stazzjon ta’ kejl wieħed; madankollu, bi ftehim u skond linji gwida li jridu jiġu mfassla taħt il-proċedura stabbilita fl-Artikolu 6(2), l-Istati Membri jistgħu jistabbilixxu stazzjon jew diversi stazzjonijiet komuni ta’ kejl li jkopru ż-żoni ġirien fl-Istati Membri kontigwi, sabiex tintlaħaq riżoluzzjoni ta’ l-ispazju meħtieġ. Il-kejl ta’ merkurju bivalenti gassuż u ta’ partikulati ta’ merkurju hu wkoll rakkomandat. Fejn xieraq, il-monitoraġġ għandu jkun ikkoordinat ma’ l-istrateġija ta’ monitoraġġ u l-programm ta’ kejl tal-Monitoraġġ u l-Istima ta’ Sustanzi li Jniġġsu (EMEP). Is-siti ta’ fejn jinġabru l-kampjuni ta’ dawn is-sustanzi li jniġġsu għandhom jintgħażlu b’tali mod li l-varjazzjoni ġeografika u t-tendenzi għal żmien twil jistgħu jiġu identifikati. Għandhom japplikaw is-Sezzjonijiet I, II, u II ta’ l-Anness III.” (b) Il-paragrafu 15 huwa mibdul bit-test li ġej: “15. Kwalunkwe emenda meħtieġa sabiex jiġu adattati d-dispożizzjonijiet ta’ dan l-Artikolu u tas-Sezzjoni II ta’ l-Anness II u ta’ l-Annessi III, IV u V għall-progress xjentifiku u tekniku għandha tiġi adottata mill-Kummissjoni. Dawk il-miżuri maħsuba biex jemendaw l-elementi mhux essenzjali ta’ din id-Direttiva għandhom jiġu adottati skond il-proċedura regolatorja bi skrutinju kif stipulat fl-Artikolu 6(3). Dawn jistgħu ma jirriżultawx f’xi tibdil dirett jew indirett fil-valuri ta’ mira.” (2) Fl-Artikolu 5, il-paragrafu 4 jiġi mibdul b’dan li ġej: “4. Il-Kummissjoni għandha tadotta, skond il-proċedura msemmija fl-Artikolu 6(2), kwalunkwe arranġament dettaljat biex tingħadda l-informazzjoni li hija mitluba taħt il-paragrafu 1 ta’ dan l-Artikolu.” (3) Fl-Artikolu 6, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (4) L-Anness V, il-punt V jiġi mibdul b’dan li ġej: “V. It-tekniki ta’ referenza ta’ mudellar tal-kwalità ta’ l-arja Fil-preżent it-tekniki ta’ referenza ta’ mudellar għall-kwalità ta’ l-arja ma jistgħux jiġu speċifikati. Il-Kummissjoni tista’ tagħmel emendi biex tadatta dan il-punt għall-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju kif stipulat fl-Artikolu 6(3).” 3.9. Ir-Regolament (KE) Nru 1013/2006 tal-Parlament Ewropew u tal-Kunsill ta’ l-14 ta’ Ġunju 2006 dwar il-vjeġġi ta’ skart[25] Fir-rigward tar-Regolament (KE) Nru 1013/2006, għandha tingħata setgħa lill-Kummissjoni b’mod partikolari biex tiddeċiedi kwistjoni kif deskritta fl-Artikolu 11(3) tar-Regolament 1013/2006, temenda l-annessi kif stabbiliti fl-Artikolu 58 tar-Regolament 1013/2006 u biex tadotta miżuri addizzjonali kif stabbilit fl-Artikolu 59 tar-Regolament 1013/2006. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 1013/2006 jew biex jissupplimentaw ir-Regolament (KE) Nru 1013/2006 biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 1013/2006 huwa emendat kif ġej: (1) Fl-Artikolu 11(3), it-tielet subparagrafu jiġi mibdul b’dan li ġej: “Jekk ma tintlaħaqx soluzzjoni sodisfaċenti, kwalunkwe mill-Istati Membru jista’ jirreferi l-kwistjoni lill-Kummissjoni. Il-Kummissjoni għandha mbagħad tiddetermina l-kwistjoni skond il-proċedura regolatorja msemmija fl-Artikolu 59a(2)." (2) L-Artikolu 58 huwa mibdul bit-test li ġej: “Artikolu 58 1. Il-Kummissjoni tista’ temenda l-Annessi biex jittieħed kont tal-progress xjentifiku u tekniku. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, għandhom jiġu adottati skond il-proċedura regolatorja bi skrutinju kif stipulat fl-Artikolu 59a(3). B’żieda ma’ dan: (a) l-Annessi I, II, III, IIIA, IV u V għandhom jiġu emendati sabiex jittieħed kont tal-bidliet miftehma skond il-Konvenzjoni ta’ Basel u d-Deċiżjoni OECD; (b) jistgħu jiġu miżjuda tipi ta’ skart mhux klassifikat ma’ l-Annessi IIIB, IV jew V fuq bażi proviżorja sakemm tittieħed deċiżjoni dwar l-inklużjoni tagħhom fl-Annessi rilevanti tal-Konvenzjoni ta’ Basel jew id-Deċiżjoni OECD; c) fuq il-preżentazzjoni ta’ talba ta’ xi Stat Membru, jistgħu jiġu kkunsidrati taħlitiet ta’ żewġ tipi jew iżjed ta’ skart elenkati fl-Anness III sabiex jiġu inklużi fl-Anness IIIa fil-każijiet imsemmija fl-Artikolu 3(2) fuq bażi proviżorja sakemm tittieħed deċiżjoni dwar l-inklużjoni tagħhom fl-Annessi pertinenti mal-Konvenzjoni ta’ Basel jew mad-Deċiżjoni OECD. L-Anness IIIA jista’ jinkludi l-kundizzjoni li xi entrata jew aktar ma għandhiex tapplika għall-esportazzjoni lejn pajjiżi li għalihom ma tapplikax id-Deċiżjoni OECD; d) għandhom jiġu determinati l-każijiet eċċezzjonali msemmija fl-Artikolu 3(3) u, fejn ikun meħtieġ, skart bħal dan għandu jiżdied ma’ l-Annessi IVA u V u mħassra mill-Anness III; e) l-Anness IV għandu jiġi emendat sabiex jirrifletti l-bidliet miftiehma dwar il-lista ta’ skart perikoluż adottati skond l-Artikolu 1(4) tad-Direttiva 91/689/KEE; f) l-Anness VIII għandu jiġi emendat biex jirrifletti l-konvenzjonijiet u l-ftehimiet internazzjonali pertinenti. 2. Il-Kumitat stabbilit mid-Direttiva tal-Kunsill 91/692/KEE għandu jkun assoċjat bis-sħiħ mad-deliberazzjonijiet meta jiġi emendat l-Anness IX.” (3) L-Artikolu 59 huwa mibdul bit-test li ġej: “Artikolu 59 Miżuri addizzjonali 1. Il-Kummissjoni tista’ tadotta, skond il-proċedura regolatorja msemmija fl-Artikolu 59a (2), il-miżuri addizzjonali relatati ma’ l-implimentazzjoni ta’ dan ir-Regolament kif ġej: (a) linji gwida għall-applikazzjoni ta’ l-Artikolu 12(1)(g); (b) linji gwida dwar l-applikazzjoni ta’ l-Artikolu 15 relatati ma’ l-identifikazzjoni u s-sorveljanza ta’ skart sottopost għal bidliet sostanzjali fl-operazzjoni ta’ rkupru jew rimi temporanju; c) linji gwida għall-kooperazzjoni ta’ l-awtoritajiet kompetenti fir-rigward ta’ vjeġġi illegali kif imsemmija fl-Artikolu 24; d) rekwiżiti tekniċi u organizzattivi għall-implimentazzjoni prattika ta’ l-iskambju tad-data elettronika biex ikunu sottomessi d-dokumenti u l-informazzjoni skond l-Artikolu 26(4); e) aktar gwida dwar l-użu tal-lingwi kif imsemmi fl-Artikolu 27; f) aktar kjarifika tar-rekwiżiti proċedurali tat-Titolu II fir-rigward ta’ l-applikazzjoni tagħhom għall-esportazzjoni, l-importazzjoni u t-tranżitu ta’ l-iskart minn, lejn u ġewwa l-Komunità; (g) aktar gwida li tikkonċerna termini legali mhux definiti. 2. Il-Kummissjoni tista’ tadotta miżuri ta’ implimentazzjoni dwar dawn li ġejjin: (a) metodu biex tiġi kkalkulata l-garanzija finanzjarja jew l-assikurazzjoni ekwivalenti kif stabbilit fl-Artikolu 6; (b) aktar kundizzjonijiet u rekwiżiti relatati ma’ faċilitajiet ta’ rkupru li dwarhom ikun hemm qbil minn qabel kif imsemmija fl-Artikolu 14. Dawk il-miżuri, maħsuba biex jemendaw l-elementi mhux essenzjali ta’ dan ir-Regolament, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 59a(3). (4) Jiżdied l-Artikolu 59a li ġej: “Artikolu 59a Proċedura tal-Kumitat 1. Il-Kummissjoni għandha tkun megħjuna mill-Kumitat stabbilit fl-Artikolu 18(1) tad-Direttiva 2006/12/KE (*). 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. _______________________ (*) ĠU L 114, 27.4.2006, p. 9 – 21.” (5) L-Artikolu 63 huwa emendat hekk kif ġej: (a) fil-paragrafu 2, it-tielet subparagrafu jiġi mibdul b’dan li ġej: “Bl-eċċezzjoni ta’ skart tal-ħġieġ, skart tal-karta u skart tat-tajers pnewmatiċi, dan il-perjodu jista’ jiġi estiż sa mhux aktar tard mill-31 ta’ Diċembru 2012 skond il-proċedura regolatorja msemmija fl-Artikolu 59a(2)” (b) fil-paragrafu 4, it-tielet subparagrafu jiġi mibdul b’dan li ġej: “Dan il-perjodu jista’ jiġi estiż sa mhux aktar tard mill-31 ta’ Diċembru 2012 skond il-proċedura msemmija fl-Artikolu 59a(2).” c) il-paragrafu 5 jiġi emendat hekk kif ġej: (i) it-tielet subparagrafu jiġi mibdul b’dan li ġej: “Dan il-perjodu jista’ jiġi estiż sa mhux aktar tard mill-31 ta’ Diċembru 2015 skond il-proċedura regolatorja msemmija fl-Artikolu 59a(2).” (ii) il-ħames subparagrafu jiġi mibdul b’dan li ġej: “Dan il-perjodu jista’ jiġi estiż sa mhux aktar tard mill-31 ta’ Diċembru 2015 skond il-proċedura msemmija fl-Artikolu 59a(2)” 4. IL-EUROSTAT 4.1. Ir-Regolament tal-Kunsill (KEE) Nru 3924/91 tad-19 ta’ Diċembru 1991 dwar it-twaqqif ta’ stħarriġ fil-Komunità dwar il-produzzjoni industrijali[26] Fir-rigward tar-Regolament (KEE) Nru 3924/91, għandha tingħata setgħa lill-Kummissjoni b’mod partikolari biex tistabbilixxi u taġġorna l-lista ta’ prodotti li għandhom x’jaqsmu ma’ dak ir-Regolament. Għandha tingħatalha setgħa wkoll biex tadotta regoli dettaljati dwar ir-rappreżentattività u l-perjodiċità ta’ ċerti prodotti u biex tistabbilixxi l-arranġamenti għall-kontenut ta’ l-istħarriġ u miżuri ta’ implimentazzjoni inklużi miżuri għall-aġġustament għall-progress tekniku dwar il-ġbir tad-data u l-ipproċessar tar-riżultati. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KEE) Nru 3924/91, fost oħrajn biex jissupplimentawh biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KEE) Nru 3924/91 jiġi emendat hekk kif ġej: (1) Fl-Artikolu 2, il-paragrafu 6 jiġi mibdul b’dan li ġej: “6. Il-lista Prodcom, l-informazzjoni li tkun ġiet miġbura attwalment għal kull intestatura u l-proċeduri l-oħra ta’ implimentazzjoni ta’ dan ir-Regolament għandhom jiġu stabbiliti u aġġornati mill-Kummissjoni. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, fost oħrajn, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 10(3).” (2) L-Artikolu 3 huwa emendat hekk kif ġej: a) Fil-paragrafu 2 il-kliem “fl-Artikolu 10” jiġu mibdula bil-kliem “fl-Artikolu 10(2)”. b) Il-paragrafu 5 huwa mibdul bit-test li ġej: “5. Regoli dettaljati biex dan l-Artikolu jiġi applikat, inklużi miżuri għall-aġġustament għall-progress tekniku, għandhom jiġu adottati, kif neċessarju, mill-Kummissjoni. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, fost oħrajn, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 10(3).” (3) L-Artikolu 4 huwa mibdul bit-test li ġej: “Artikolu 4 Il-Perjodi ta’ Stħarriġ L-istħarriġ għandu jkopri perjodu annwali ta’ sena kalendarja waħda. Iżda, fil-każ ta’ ċerti intestaturi fil-Lista Prodcom, il-Kummissjoni tista’ tiddeċiedi dwar stħarriġ ta’ kull xahar jew ta’ kull tliet xhur. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, fost oħrajn, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 10(3).” (4) Fl-Artikolu 5, il-paragrafu 1 jiġi mibdul b’dan li ġej: “1. L-informazzjoni meħtieġa għandha tkun miġbura mill-Istati Membri permezz ta’ kwestjonarji għall-istħarriġ li l-kontenut tagħhom għandu jkun skond l-arranġamenti definiti mill-Kummissjoni. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, fost oħrajn, billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 10(3).” (5) Fl-Artikolu 6 u fl-Artikolu 7(2) il-kliem “fl-Artikolu 10” jiġi mibdul “fl-Artikolu 10(2)”. (6) L-Artikoli 9 u 10 jiġu sostitwiti b’dan li ġej: “Artikolu 9 Il-miżuri ta’ implimentazzjoni Il-miżuri għall-aġġustament lejn il-progress tekniku li jikkonċerna l-ġbir tad-data u l-ipproċessar tar-riżultati għandhom jiġu adottati mill-Kummissjoni. Dawk il-miżuri maħsuba biex jemendaw l-elementi mhux essenzjali ta’ dan ir-Regolament, fost oħrajn, billi jissupplimentawh, għandhom jiġu stabbiliti skond il-proċedura regolatorja bi skrutinju kif stipulat fl-Artikolu 10(3). Miżuri oħra biex dan ir-Regolament ikun implimentat għandhom jiġu adottati mill-Kummissjoni skond il-proċedura msemmija fl-Artikolu 10(2). Artikolu 10 Il-Kumitat 1. Il-Kummissjoni għandha tkun megħjuna mill-Kumitat ta’ Programm ta’ l-Istatistika stabbilit bid-Deċiżjoni tal-Kunsill 89/382/KEE, Euratom (*). 2. Meta ssir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. L-iskadenza stabbilita fl-Artikolu 4(3) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. ____________________________ (*) ĠU L 181, 28.6.1989, p. 47.” 4.2. Id-Direttiva 96/16/KE tal-Kunsill tad-19 ta’ Marzu 1996 fuq stħarriġ statistiku tal-ħalib u prodotti tal-ħalib[27] Fir-rigward tad-Direttiva 96/16/KE, għandha tingħata setgħa lill-Kummissjoni b’mod partikolari biex tadotta d-definizzjonijiet dwar l-azjendi agrikoli mil-liema l-Istati Membri jagħmlu stħarriġ fuq il-produzzjoni tal-ħalib u l-użu tiegħu, biex tiffissa l-lista tal-prodotti tal-ħalib li fuqhom isir l-istħarriġ u biex tistabbilixxi d-definizzjonijiet uniformi applikabbli għall-komunikazzjoni tar-riżultati li jridu jiġu trażmessi lill-Kummissjoni. Billi dawk il-miżuri huma ta’ ambitu ġenerali u huma maħsuba biex jissupplimentaw id-Direttiva 96/16/KE biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 96/16/KE tiġi emendata hekk kif ġej: (1) Fl-Artikolu 1, il-paragrafu 2 huwa mibdul bit-test li ġej: "2) għandhom iwettqu stħarriġ kull sena fuq il-produzzjoni ta’ ħalib u l-użu tiegħu fl-azjendi agrikoli kif iddefiniti mill-Kummissjoni; dawk il-miżuri dwar id-definizzjoni ta’ azjendi agrikoli maħsuba biex jemendaw l-elementi mhux essenzjali ta’ din id-Direttiva biex jissupplimentawha, għandhom jiġu adottati skond il-proċedura regolatorja bi skrutinju kif stipulat fl-Artikolu 7(3).” (2) Fl-Artikolu 3, il-paragrafi 2 u 3 huma mibdula bit-test li ġej: "2. L-elenku ta’ prodotti tal-ħalib kopert mill-istħarriġ ikun adottat mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 7(3). 3. It-tifsiriet standard li għandhom jiġu użati fil-komunikazzjoni tar-riżultati huma stabbiliti mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 7(3).” (3) Fl-Artikolu 4(2) u fl-Artikolu 6(1), il-kliem “fl-Artikolu 7” huma mibdula bil-kliem “fl-Artikolu 7(2)”. L-Artikolu 7 huwa mibdul bit-test li ġej: (4) L-Artikolu 7 huwa mibdul bit-test li ġej: “Artikolu 7 1. Il-Kummissjoni għandha tiġi megħjuna mill-Kumitat Permanenti għall-Istatistiċi Agrikulturali, imwaqqaf mid-Deċiżjoni tal-Kunsill 72/279/KEE (*). 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. ____________________ (*) ĠU L 179, 7.8.1972, p.1.” 4.3. Id-Direttiva 2001/109/KE tal-Parlament Ewropew u tal-Kunsill tad-19 ta’ Diċembru 2001 dwar l-istħarriġ statistiku li għandu jitwettaq mill-Istati Membri sabiex jiġi ddeterminat il-potenzjal tal-produzzjoni ta’ pjantazzjonijiet ta’ xi speċje ta’ siġar tal-frott[28] Fir-rigward tad-Direttiva 2001/109/KE, għandha tingħata setgħa lill-Kummissjoni b’mod partikolari biex temenda l-lista ta’ speċi ta’ siġar tal-frott kif ukoll it-tabella li tinkludi l-ispeċi li huma s-suġġett ta’ stħarriġ fl-Istati Membri differenti, biex tadotta l-modi ta’ applikazzjoni ta’ ċerti artikoli u biex tiddetermina l-limiti taż-żoni ta’ produzzjoni biex jiġu ppjanati għall-Istati Membri. Billi dawk il-miżuri huma ta' ambitu ġenerali u huma maħsuba biex jemendaw l-elementi mhux essenzjali tad-Direttiva 2001/109/KE u biex jissupplimentawha biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 2001/109/KE tiġi emendata hekk kif ġej: (1) Fl-Artikolu 1(2), it-tielet sottoparagrafu huwa mibdul bit-test li ġej: “Il-lista ta’ dawn l-ispeċi kif ukoll it-tabella msemmija jistgħu jkunu emendati mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, huma għandhom jiġu adottati skond il-proċedura regolatorja bi skrutinju kif stipulat fl-Artikolu 8(2).” (2) Fl-Artikolu 2, il-paragrafu 2 huwa mibdul bit-test li ġej: "2. Il-modi ta’ applikazzjoni ta’ dan l-Artikolu huma adottati mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 8(2).” (3) Fl-Artikolu 3, il-paragrafu 4 huwa mibdul bit-test li ġej: "4. Il-modi ta’ applikazzjoni ta’ dan l-Artikolu huma adottati mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 8(2).” (4) Fl-Artikolu 4, il-paragrafu 2 huwa mibdul bit-test li ġej: "2. Ir-riżultati msemmija fil-paragrafu1 huma pprovduti skond iż-żoni ta’ produzzjoni. Il-limiti taż-żoni ta’ produzzjoni li huma ppjanati għall-Istati Membri huma adottati mill-Kummissjoni. Billi dawn il-miżuri huma maħsuba biex jemendaw l-elementi mhux essenzjali ta' din id-Direttiva, biex jissupplimentawha, huma għandhom jiġu adottati skond il-proċedura regolatorja bi skrutinju kif stipulat fl-Artikolu 8(2).” (5) L-Artikolu 8 huwa mibdul bit-test li ġej: “Artikolu 8 1. Il-Kummissjoni għandha tiġi megħjuna mill-Kumitat Permanenti għall-Istatistiċi Agrikulturali, imwaqqaf mid-Deċiżjoni tal-Kunsill 72/279/KEE (*). 2. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u (5) a), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. (*) ĠU L 179 tas-7.8.1972, p. 1.” 4.4. Ir-Regolament (KE) Nru 91/2003 tal-Parlament Ewropew u tal-Kunsill tas-16 ta’ Diċembru 2002 dwar l-statistika tat-trasport bil-ferrovija[29] Fir-rigward tar-Regolament (KE) Nru 91/2003, għandha tingħata setgħa lill-Kummissjoni biex tadatta d-definizzjonijiet kif ukoll biex tadotta l-miżuri supplimentari, biex tadatta l-kontenut ta’ l-Annessi u biex tiddefinixxi l-linji gwida għar-rapporti dwar il-kwalità u l-paragunar tar-riżultati. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 91/2003 u biex jissupplimentawh biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 91/2003 huwa emendat kif ġej: (1) Fl-Artikolu 3, il-paragrafu 2 huwa mibdul bit-test li ġej: "2. Id-definizzjonijiet imsemmija fil-paragrafu 1 jistgħu jiġu adattati u d-definizzjonijiet addizzjonali meħtieġa sabiex jiżguraw l-armonizzazzjoni jistgħu jiġu adottati mill-Kummissjoni. Billi dawk il-miżuri huma maħsuba biex jemendaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3).” (2) L-Artikolu 4 huwa emendat hekk kif ġej: a) Il-paragrafu 2 huwa mibdul bit-test li ġej: "2. L-Annessi B u D jiddefinixxi proċeduri ta’ rappurtaġġ issemplifikati, li jistgħu jkunu użati mill-Istati Membri minflok ir-rappurtaġġ normali ddettaljat deskritti fl-Annessi A u Ċ għall-impriżi li l-volum totali ta’ merkanzija jew passiġġieri huwa inqas minn 500 miljun tunnellata metrika-kilometri jew 200 miljun passiġġieri-kilometri rispettivament. Dawn l-għetiebi jistgħu jiġu adattati mill-Kummissjoni. Billi dawk il-miżuri huma maħsuba biex jemendaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3).” b) Il-paragrafu 5 huwa mibdul bit-test li ġej: "5. Il-kontenut ta’ l-Annessi jista’ jiġi adattat mill-Kummissjoni. Billi dawk il-miżuri huma maħsuba biex jemendaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3).” (3) L-Artikolu 10 huwa mibdul bit-test li ġej: “Artikolu 10 Il-proċeduri ta’ l-implimentazzjoni 1. Il-proċeduri ta’ trażmissjoni tad-data lill-Eurostat għandhom jiġu adottati skond il-proċedura msemmija fl-Artikolu 11(2). 2. Il-Kummissjoni tadotta l-miżuri ta’ implimentazzjoni li ġejjin: a) l-adattament ta’ l-għetiebi għar-rappurtaġġ issemplifikat (l-Artikolu 4) ; b) l-adattament tad-definizzjonijiet u adozzjoni tad-definizzjonijiet miżjuda (l-Artikolu 3(2)) ; c) l-adattament tal-kontenut ta’ l-Annessi (l-Artikolu 4) ; d) id-definizzjoni tal-linji gwida għar-rapporti dwar il-kwalità u l-paragunar tar-riżultati (l-Artikoli 8 u 9). Billi dawk il-miżuri huma maħsuba biex jemendaw jew jissupplimentaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3)”. (4) L-Artikolu 11 huwa mibdul bit-test li ġej: “Artikolu 11 Il-Kumitat 1. Il-Kummissjoni għandha tiġi megħjuna mill-Kumitat tal-Programm Statistiku mwaqqaf bid-Deċiżjoni tal-Kunsill 89/382/KEE, Euratom (*). Meta ssir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u (5) a), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. _____________________ (*) ĠU L 181, 28.6.1989, p. 47” (5) Fl-Anness Ħ, punt 5) u fl-Anness J, il-kliem “fl-Artikolu 11(2)” huma mibdula bil-kliem “fl-Artikolu 11(3).” 4.5. Ir-Regolament (KE) Nru 437/2003 tal-Parlament Ewropew u tal-Kunsill tas-27 ta’ Frar 2003 dwar il-prospetti ta’ l-istatistika rigward it-trasport tal-passiġġieri, l-merkanzija u l-posta bl-ajru[30] Fir-rigward tar-Regolament (KE) Nru 437/2003, għandha tingħata setgħa lill-Kummissjoni biex temenda d-definizzjonijiet tar-Regolament kif ukoll biex tadotta miżuri addizjonali u biex tadatta l-kontenut ta’ l-Annessi tagħha. Billi dawn il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 437/2003, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 437/2003 huwa emendat kif ġej: (1) Fl-Artikolu 3, il-paragrafu 2 huwa mibdul bit-test li ġej: "2. Kull Stat Membru għandu jiġbor l-informazzjoni kollha mniżżla fl-Anness I għall-ajruporti Komunitarji kollha fit-territorju tiegħu bi traffiku li jaqbeż il-150 000 unità ta’ passiġġieri kull sena. Għandha tiġi mfassla mill-Kummissjoni lista ta’ l-ajruporti Komunitarji msemmija fl-ewwel subparagrafu u, jekk meħtieġ, tiġi aġġornata. Billi dawk il-miżuri huma maħsuba biex jemendaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3).” (2) L-Artikolu 5 huwa mibdul bit-test li ġej: “Artikolu 5 L-eżatezza ta’ l-istatistika Il-ġbir ta’ l-informazzjoni għandu jkun imsejjes fuq prospetti kompletati, għajr jekk jiġux stabbiliti standards oħra ta’ l-eżatezza mill-Kummissjoni. Billi dawk il-miżuri huma maħsuba biex jemendaw l-elementi mhux essenzjali ta' dan ir-Regolament, biex jissupplimentawh, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3).” (3) Fl-Artikolu 7, il-paragrafu 2 huwa mibdul bit-test li ġej: "2. Ir-riżultati għandhom jiġu trażmessi skond l-inkartamenti ta’ l-informazzjoni li jidhru fl-Anness I. L-inkartamenti ta’ l-informazzjoni huma speċifikati mill-Kummissjoni. Billi din il-miżura hija maħsuba biex temenda l-elementi mhux essenzjali ta’ dan ir-Regolament, għandha tiġi adottata skond il-proċedura regolatorja bi skrutinju kif stipulat fl-Artikolu 11(3). Il-mezzi użati għat-trażmissjoni huma speċifikati mill-Kummissjoni skond il-proċedura msemmija fl-Artikolu 11(2).” (4) L-Artikolu 10 huwa mibdul bit-test li ġej: “Artikolu 10 Dispożizzjonijiet għall-implimentazzjoni 1. Il-miżuri għall-implimentazzjoni li ġejjin għandhom jiġu adottati skond il-proċedura msemmija fl-Artikolu 11(2): — id-deskrizzjoni tal-kodiċijiet ta’ l-informazzjoni u tal-mezz li għandu jiġi użat biex jiġu trażmessi r-riżultati lill-Kummissjoni (l-Artikolu 7), — — id-deskrizzjoni tal-kodiċijiet ta’ l-informazzjoni u tal-mezz li għandu jiġi użat biex jiġu trażmessi r-riżultati lill-Kummissjoni (l-Artikolu 7), — it-tixrid tar-riżultati statistiċi (l-Artikolu 8). 2. Il-Kummissjoni tadotta l-miżuri ta’ implimentazzjoni li ġejjin: — l-adattament ta’ l-ispeċifikazzjonijiet li jidhru fl-Annessi ta’ dan ir-Regolament, — l-adattament tal-karatteristiċi tal-ġbir ta’ l-informazzjoni (l-Artikolu 3), — il-lista ta’ l-ajruporti Komunitarji koperti mill-Artikolu 3(2), — l-eżatezza ta’ l-istatistika (l-Artikolu 5), — id-deskrizzjoni ta’ l-inkartamenti ta’ l-informazzjoni (l-Artikolu 7). Billi dawk il-miżuri huma maħsuba biex jemendaw jew jissupplimentaw l-elementi mhux essenzjali ta’ dan ir-Regolament, huma għandhom jiġu adottati skond il-proċedura regolatorja bi skrutinju kif stipulat fl-Artikolu 11(3)”. (5) L-Artikolu 11 huwa mibdul bit-test li ġej: “Artikolu 11 Il-Kumitat 1. Il-Kummissjoni għandha tkun megħjuna mill-Kumitat ta’ Programm ta’ l-Istatistika stabbilit bid-Deċiżjoni tal-Kunsill 89/382/KEE, Euratom (*). 2. Meta ssir referenza għal dan il-paragrafu, għandhom japplikaw l-Artikoli 5 u 7 tad-deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha. L-iskadenza stabbilita fl-Artikolu 5(6) tad-Deċiżjoni 1999/468/KE għandha tkun ta' tliet xhur. 3. Meta ssir referenza għal dan il-paragrafu, għandhom japplikaw l-Artikoli 5a(1) sa (4) u (5) a), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha. ___________________________ (*) ĠU L 181, 28.6.1989, p. 47” 4.6. Ir-Regolament (KE) Nru 48/2004 tal-Parlament Ewropew u tal-Kunsill tal-5 ta’ Diċembru dwar il-produzzjoni ta’ statistika Komunitarja annwali rigward l-industrija ta’ l-azzar għas-snin ta’ referenza 2003-2009[31] Fir-rigward tar-Regolament (KE) Nru 48/2004, għandha tingħata setgħa lill-Kummissjoni b’mod partikolari biex tistabbilixxi u taġġorna l-lista ta’ karatteristiċi li jikkonċernaw dak ir-Regolament. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali tar-Regolament (KE) Nru 48/2004, fost oħrajn billi jissupplimentawh biż-żieda ta’ elementi ġodda mhux essenzjali, huma għandhom jiġu adottati skond il-proċedura bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, ir-Regolament (KE) Nru 48/2004 huwa emendat kif ġej: (1) L-Artikolu 7 huwa mibdul bit-test li ġej: “Artikolu 7 Il-miżuri ta’ implimentazzjoni 1. Il-miżuri għall-implimentazzjoni ta’ dan ir-Regolament li għandhom x’jaqsmu mal-formati ta’ trażmissjoni u l-ewwel perjodu ta’ trażmissjoni għandhom jiġu adottati skond il-proċedura msemmija fl-Artikolu 8(2). 2. Il-miżuri għall-implimentazzjoni ta’ dan ir-Regolament li għandhom x’jaqsmu ma’ xi tibdil fil-lista ta’ karatteristiċi, sakemm l-ebda piż sinifikanti addizzjonali ma jkun impost fuq l-Istati Membri, maħsuba biex jemendaw l-elementi mhux essenzjali ta’ dan ir-Regolament, fost oħrajn billi jissupplimentawh, għandhom jiġu adottati skond il-proċedura regolatorja bi skrutinju kif stipulat fl-Artikolu 8(3).” (2) Fl-Artikolu 8, il-paragrafu 3 jiġi mibdul b’dan li ġej: “3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” 5. IS-SUQ INTERN 5.1. Id-Direttiva 2004/25/KE tal-Parlament Ewropew u tal-Kunsill tal-21 ta’ April 2004 fuq offerti ta’ xiri[32] Fir-rigward tad-Direttiva 2004/25/KE, għandha tingħata setgħa lill-Kummissjoni biex tadotta regoli għall-applikazzjoni ta’ l-Artikolu 6(3) dwar il-kontenut tad-dokument ta’ l-offerta. Billi dawk il-miżuri huma ta’ ambitu ġenerali u huma maħsuba biex jemendaw l-elementi mhux essenzjali ta’ din id-Direttiva, fost oħrajn billi jissupplimentawha jew biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Id-Direttiva 2004/25/KE tipprovdi għal restrizzjoni fiż-żmien dwar is-setgħa ta’ implimentazzjoni mogħtija lill-Kummissjoni. Fl-istqarrija konġunta tagħhom dwar id-Deċiżjoni 2006/512/KE li temenda d-Deċiżjoni 1999/468/KE, il-Parlament Ewropew, il-Kunsill u l-Kummissjoni stqarrew li d-Deċiżjoni 2006/512/KE tipprovdi soluzzjoni orizzontali u sodisfaċenti għax-xewqa tal-Parlament li jifli b’reqqa l-implimentazzjoni ta’ strumenti adotatti skond il-proċedura tal-kodeċiżjoni, u li għal din ir-raġuni, il-Kummissjoni tingħata setgħa ta’ implimentazzjoni mingħajr limitu ta’ żmien. Wara d-dħul tal-proċedura regolatorja bi skrutinju, il-provvediment li jistabbilixxi dik ir-restrizjoni ta’ żmien fid-Direttiva 2004/25/KE għandu jitħassar. Għal din ir-raġuni, id-Direttiva 2004/25/KE tiġi emendata hekk kif ġej: (1) Fl-Artikolu 6, il-paragrafu 4 jiġi mibdul b’dan li ġej: “4. Il-Kummissjoni għandha tadotta regoli għall-applikazzjoni tal-paragrafu 3. Dawk il-miżuri, maħsuba biex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju kif stipulat fl-Artikolu 18(2).” (2) L-Artikolu 18 huwa emendat hekk kif ġej: (a) il-paragrafu 2 jiġi mibdul b’dan li ġej: “2. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta’ l-Artikolu 8 tagħha.” (b) il-paragrafu 3 jitħassar. 6. IS-SAħħA U L-PROTEZZJONI TAL-KONSUMATURI 6.1. Id-direttiva tal-Kunsill 79/373/KEE tat-2 ta’ April 1979 dwar iċ-ċirkulazzjoni ta’ għalf kompost[33] Fir-rigward tad-Direttiva 79/373/KEE, għandha tingħata setgħa lill-Kummissjoni b’mod partikolari biex tadotta eżenzjonijiet għad-dispożizzjonijiet fuq il-pakketti ta’ l-għalf, u biex temenda l-Anness. Billi dawk il-miżuri huma ta' ambitu ġenerali u huma maħsuba biex jemendaw l-elementi mhux essenzjali tad-Direttiva 79/373/KEE u biex jissupplimentawha biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Għal din ir-raġuni, id-Direttiva 79/373/KEE tiġi emendata hekk kif ġej: (1) Fl-Artikolu 4, il-paragrafu 2 huwa mibdul bit-test li ġej: "2. Il-Kummissjoni tadotta l-eżenzjonijiet prinċipalment mill-paragrafu 1 li għandhom jiġu aċċettati fil-livell Komunitarju. Billi dawk il-miżuri huma maħsuba biex jemendaw l-elementi mhux essenzjali ta’ dan l-att, fost oħrajn biex jissupplimentawh, huma għandhom jiġu adottati skond il-proċedura regolatorja bi skrutinju kif stipulat fl-Artikolu 13(3), sakemm jiġu żgurati l-identifikazzjoni u l-kwalità ta’ l-għalf kompost”. (2) L-Artikolu 10 huwa mibdul bit-test li ġej: “Artikolu 10 Fid-dawl ta’ l-avvanzi fit-tagħrif xjentifiku u tekniku: a) il-kategoriji li jiġbru fihom ħafna materja prima għall-għalf ta’ l-annimali sa mhux aktar tard mit-22 ta’ Jannar 1991 skond il-proċedura msemmija fl-Artikolu 13(2); b) il-metodu tal-kalkolu tal-valur ta’ l-enerġija ta’ l-għalf kompost jistgħu jkunu stabbiliti skond il-proċedura msemmija ta’ l-Artikolu 13(2); c) emendi għall-Anness għandhom jiġu adottati mill-Kummissjoni; billi dawk il-miżuri huma maħsuba biex jemendaw l-elementi mhux essenzjali ta’ din id-Direttiva, huma għandhom jiġu adottati skond il-proċedura regolatorja bi skrutinju kif stipulat fl-Artikolu 13 (3).” (3) Fl-Artikolu 13, il-paragrafu 3 huwa mibdul bit-test li ġej: "3. Meta ssir referenza għal dan il-paragrafu, għandhom japplikaw l-Artikoli 5a(1) sa (4), u l-Artikolu 7 tad-Deċiżjoni 1999/468/KE, filwaqt li jiġu kkunsidrati d-dispożizzjonijiet ta' l-Artikolu 8 tagħha.” 6.2. Id-Direttiva tal-Kunsill 82/471/KEE tat-30 ta’ Ġunju 1982 li tikkonċerna ċerti prodotti użati fin-nutrizzjoni ta’ l-annimali[34] Fir-rigward tad-Direttiva 82/471/KEE, għandha tingħata setgħa lill-Kummissjoni b’mod partikolari biex tadotta emendi u biex tiddefinixxi l-kriterji neċessarji għall-karatterizzazzjoni tal-prodotti msemmija f’din id-Direttiva. Billi dawk il-miżuri huma ta' ambitu ġenerali u huma maħsuba biex jemendaw l-elementi mhux essenzjali tad-Direttiva 82/471/KEE u biex jissupplimentawha biż-żieda ta’ elementi ġodda mhux essenzjali, huma għandhom jiġu adottati skond il-proċedura regolatorja bi skrutinju kif stipulat fl-Artikolu 5a tad-Deċiżjoni 1999/468/KE. Minħabba l-urġenza, jeħtieġ li tiġi applikata l-proċedura ta’ urġenza msemmija fl-Artikolu 5a(6) tad-Deċiżjoni 1999/468/KE biex ikunu adottati l-emendi tad-Direttiva. Għal din ir-raġuni, id-Direttiva 82/471/KEE tiġi emendata